ভারত ও পাকিস্তানের সংঘর্ষ বিরতিকে স্বাগত জানালেন পোপ লিও

ওয়েবডেস্ক: নতুন পোপ লিও (Pope Leo) ভারত ও পাকিস্তানের (India and Pakistan) মধ্যে সংঘর্ষ বিরতিকে (Ceasefire) স্বাগত জানালেন। তিনি বললেন, আলোচনার মাধ্যমেই শান্তি (Peace) আসবে। তিনি প্রার্থনা করেন, ভগবান বিশ্বকে আশ্চর্যজনক শান্তি দিক। ভারত ও পাকিস্তানের মধ্যে উত্তেজনার আবহে শনিবার সংঘর্ষ বিরতি ঘোষণা হয়েছে। পাকিস্তানের কান্নায় সংঘর্ষ বিরতি করেছে ভারত। শনিবার আমেরিকার প্রেসিডেন্ট ডোনাল্ড ট্রাম্প ওই সংঘর্ষ বিরতির ঘোষণা করেন। তবে তারপরেই সংঘর্ষ বিরতি লঙ্ঘন করে পাকিস্তান। জম্মু, শ্রীনগর, পঞ্জাব, রাজস্থানে পাক ড্রোন উড়ে আসে। তবে গভীর রাত থেকে আর কোনও অশান্তির খবর রবিবার দুপুর পর্যন্ত শোনা যায়নি। আগামী ১২ মে পর্যন্ত এই সংঘর্ষ বিরতির ঘোষণা করা হয়েছে।

গত ২২ এপ্রিল জম্মু ও কাশ্মীরের পহেলগামে জঙ্গি হামলা হয়। তাতে ২৬ জন পর্যটকের মৃত্যু হয়। পাকিস্তানের মদতে ওই হামলা হয়। পাক সন্ত্রাসবাদের জবাব দেওয়া হয় অপারেশন সিঁদুরে। পাকিস্তানের মাটিতে থাকা জঙ্গি ঘাঁটি গুঁড়িয়ে দেওয়া হয়। এরপর সীমান্তে প্ররোচনা দেওয়া শুরু করে পাকিস্তান। দুই দেশের উত্তেজনা বাড়ে। শনিবার বিকেল ৫ টা থেকে দুদেশের ডিজিএমও পর্যায়ে বৈঠকে যুদ্ধ বিরতির সিদ্ধান্ত নেওয়া হয়।

আরও পড়ুন: ভারতের অপারেশনে খতম কোন কোন জঙ্গি, দেখুন স্পেশাল রিপোর্ট

দেখুন অন্য খবর: